cyanic-selkie/wikianc huggingface dataset:
Gföhl
Gföhl (579 moh.) er en by i distriktet Krems, som ligger i Østerrikes største delstat, Niederösterreich.
Johann Baptist Cramer
Bakgrunn
Cramer kom som treåring med sine foreldre til London. Han begynte sine opptredender i ung alder. Den britiske dronning Victoria var begeistet over hans prestasjoner. Hans lærere var Hélène de Montgeroult ved Conservatoire de Paris og Muzio Clementi. Hans far, Wilhelm, var en berømt fiolinist ved Mannheim-hoffets orkester, likeså hans bestefar.
Gföhl
Byen ligger i Waldviertel, som er Niederösterreichs nordvestlige del, og hadde 3 740 innbyggere pr 2. desember 2008.
Johann Baptist Cramer
Karriere
På hans lange konsertreiser (1788–1790 og 1799–1800) gjennom Europa ble han også kjent med Ludwig van Beethoven, som han musiserte og konkurrerte med. Begge ble betraktet som enere som pianister; Beethoven for sin interpretive ekspressivitet, og Cramer i ren teknisk perfeksjon. Cramer var den engelske forlegger av Beethovens 5. pianokonsert, som var den som gav den tilnavnet «The Emperor». .
Karol Kurpiński
Karol Kurpiński (1785–1857) var en av de viktigste polske komponistene på 1800-tallet.
Johann Baptist Cramer
Karriere
Cramers 84 etyder fra Große praktische Pianoforte-Schule (1815) op. 50 er fortsatt av betydning og uunnværlig i klaverpedagogikken. Hans von Bülow omarbeidet dem; hans versjon fikk navnet Cramer-Bülow-Etüden.
Karol Kurpiński
I året 1810 reiste Kurpiński til Warszawa hvor han ble andre hoffkapellmester ved folketetateret. Fra 1825 til 1842 var han kunstnerisk leder av operaen i Warszawa.
Johann Baptist Cramer
Karriere
En del av Cramers klaververk er ganske teknisk enkle og beregnet på amatører som ønsket å spille «ekte Cramer». Fullskala-verkene skrev han hovedsakelig for seg selv. Stilistisk står disse teknisk krevende verkene mellom Johann Nepomuk Hummel og Beethoven.
Karol Kurpiński
Av de 26 operaene Kurpiński skrev var Jadwiga (1814), Czorsztyn-slottet (1819) og Kalmora (1820) de mest populære. Han skrev også en symfoni, tre balletter, fire ouverturer, en Te Deum, 50 poloneser og den i Polen svært kjente sangen Warszawianka som han skrev i forbindelse med folkeopprøret.
Johann Baptist Cramer
Karriere
Cramer var i London også fremgangsrik som forretningsmann; han bedrev klaverbygging og var musikkforlegger. Pianomerket består fortsatt og er etterspurt i Det fjerne østen. Musikkforlaget, som han åpnet med John Addison og Beagle som kompanjonger, består under navnet J. B. Cramer & Co.Ltd. Cramer var en av grunnleggerne av Royal Philharmonic Society.
Klaver
Klaversonater
Arbeiderpartiet (andre betydninger)
Arbeiderpartiet kan være navnet på flere politiske parti:
Det syke barn
«Det syke barn» er et maleri av den norske billedkunstneren Edvard Munch (1863–1944). Første versjon av maleriet ble malt mellom 1885 og 1886. Det forestiller kunstnerens søster Sofie, som døde av tuberkulose, og tanten ved siden av. Munch malte senere en rekke versjoner av motivet.
Skjoldlus
Skjoldlus (Coccoidea) er en gruppe med plantelus. De er insekter med sugende munndeler og hører til i den store gruppen nebbmunner.
Utseende
Skjoldlus er en gruppe med ganske forskjellig utseende plantelus. Enkelte arter er bare én millimeter lang, mens andre er større, opptil 5-6 millimeter. Noen, for eksempel familien sekkskjoldlus (Ortheziidae), ser ut som temmelig normale insekter, med markert hode, velutviklede munndeler, trådformede antenner og funksjonelle bein, mens voksne hunner av andre grupper ikke ligner på insekter i det hele tatt, men nærmest om små muslinger. Mange har kroppen dekket av et tykt lang av hvit voks, som kan være dratt ut til ull-aktige tråder. Hos andre gjemmer dyret seg under et hardt, hornaktig skjold. Hannene, der de finnes, er ganske små, gjerne rundt en millimeter lange, og har ett par rundede vinger uten påfallende årenett. De er ganske kortlivede og mange arter er helt parthenogenetiske, hanner forekommer ikke. Nymfene ser mer ut som ordinære insekter, vanligvis avlangt-ovale med velutviklede bein og antenner.
Levevis
De fleste har et skjoldformet utseende og enkelte er derfor godt kamuflert fordi de ikke direkte ligner et insekt. Noen skiller ut et vokslignende stoff, som de lever under, Dette stoffet er god beskyttelse. Både som kamuflasje, men også dersom planten sprøytes med insektmiddel, siden det er med på å hindre insektgiften å skikkelig nå selve dyret. Andre er glatte og runde som perler og kan ligne en liten utvekst eller noe på vertsplanten.
De voksne (imago) hunnene kan ofte ikke bevege seg, og har sterkt reduserte eller helt manglende bein og antenner, ofte heller ikke noe klart definert hode. De er sitter rett og slett fast i planten de lever på og har bare bevart de organene de trenger for å ete og produsere egg.
Skjoldlus lever på mange ulike slag planter.
Skjoldlus har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Forplantning og utvikling i denne gruppen foregår på mange måter. Typisk har hunnene og hannene ulike utviklingsforløp: hunnene går gjerne gjennom færre nymfestadier (gjerne to for hunnene og fire for hannene) enn hannene, og de ser helt annerledes ut. Jomfrufødsel (partenogenese) er vanlig.
Skadedyr
Mange arter regnes som skadedyr på planter i hjemmet, hagen, gartneri, og landbruk. Særlig er skjoldlusene et stort problem i varme områder, hos oss er de av mindre betydning, i alle fall utendørs. Noen arter er vanskelige å bekjempe og har derfor betydelig økonomisk betydning som skadedyr, særlig gjelder dette de artene som gjemmer seg bak et vokslignende stoff. Likeså de voksne hunnene som har satt seg fast på planten.
Bekjempelse ved sprøyting er mest effektiv mot de unge nymfestadiene, fordi disse kryper rundt på planten. Et angrep på en plante kan bekjempes med biologisk kontroll, som innebærer å bruke naturlige fiender, slik som marihøner og parasittiske fluer. Såpevann kan også være effektivt som bekjempningsmiddel.
På den andre siden har medlemmene i familien Dactylopiidae positiv økonomisk betydning som produsenter av det røde fargestoffet karmin, som brukes i mange ulike produkter. Fra arten lakkskjoldlus (Kerria lacca, Kerriidae) får man produktet skjellakk. Noen skjoldlus kan også brukes i biologisk kontroll av innførte planter som sprer seg.
Systematisk inndeling
Skjoldlusene deles inn i to grupper. Gruppen primitive skjoldlus ("archaeococcids") omfatter familiene Margarodidae, Ortheziidae, Carayonemidae, Phenacoleachiidae og muligens Putoidae (plasseringen av den siste gruppen er usikker). De øvrige familiene tilhører gruppen avanserte skjoldlus ("neococcids").
Edward Augustus, hertug av Kent og Strathearn
Edward Augustus, hertug av Kent og Strathearn (født 2. november 1767, død 23. januar 1820) var en britisk prins. Han var fjerde sønn av kong Georg III og far til dronning Victoria. Han ble hertug av Kent og Strathearn og jarl av Dublin den 23. april 1799, samme år som han ble øverstkommanderende i Nord-Amerika.
Sandfly
Sandfly (Spaelotis spp.) er en slekt av nattfly som tilhører underfamilien Noctuinae. To arter er funnet i Norge, av disse er streksandfly (Spaelotis ravida) ikke sjelden, mens grått sandfly (Spaelotis suecica) har en meget begrenset utbredelse i tørre østlandsdaler.
Utseende
Middelsstore (vingespenn 35 – 50 mm for de norske artene), kraftige nattfly, forvingene omtrent ensfarget grå. Bakvingene er skinnende og hvit- eller gråaktige.
Levevis
Larvene lever på ulike urter. Disse artene finnes mest i åpne områder. De voksne sommerfuglene flyr om natten på sensommeren og høsten. De kommer gjerne til lys.
Utbredelse
Slekten er utbredt i den palearktiske sone, dessuten i Nord-Amerika, også på Grønland.
Bibelskolen i Trondheim
Bibelskolen i Trondheim (forkortet: BIT), er en kristen bibelskole i Trondheim. Skolen er en del av den norske pinsebevegelsen og er tilknyttet menigheten Betel Trondheim.
Skolen hadde tidligere navnet Betelinstituttet, men på slutten av 1990-tallet ble det besluttet å endre navnet, da forkortelsen BI ofte ble forvekslet med Bedriftsøkonomisk Institutt sin avdeling i Trondheim, som også brukte forkortelsen BI. Det nye navnet ble da Trondheim bibel- og misjonsskole ofte forkortet til TBM eller tbm. I 2010 skiftet skolen igjen navn til Bibelskolen i Trondheim.
Skolen ble startet i 1980, og første rektor var Oddvar Tegnander. I dag er Heidi Midling rektor.
Skolen har fokus på bibelundervisning, aktuelle bibel-relaterte spørsmål, misjon, ledertrening, og relevant praksis.
Trondheim bibel- og misjonsskole er godkjent av Kunnskapsdepartementet og Statens lånekasse for utdanning, noe som gir rett til stipend og lån etter gjeldende regler.
Koreahalvøya
Koreahalvøya er en halvøy i Øst-Asia. Den strekker seg vel 1,100 km fra det kontinentale Asia og sørover inn i Stillehavet og er omkranset av Japanhavet i øst og Gulehavet i vest og Koreastredet i sør. Halvøya har en grense på 1,416 km mot Kina og 19 km mot Russland på fastlandet i nord, og har en maritim grense mot Japan i sørøst. Mot Kina fungerer Yalu som grenseelv og renner ut i Koreabukta. I nordøst er grenseelva Tumen. Innenfor disse grensene utgjør halvøya et areal på 220,874 km².
Den sørlige og vestlige delen av halvøya er flatt jordbruksland, mens det i øst og nord er fjellrikt. Høyeste fjell er Paektufjellet (2744 moh), som også er en del av grensen til Kina. Fjellområder utgjør over 70 prosent av landarealet.
Politisk var halvøya lenge hjem for den koreanske nasjonen, men er siden 1945 delt i Nord-Korea og Sør-Korea. Denne delingen var meni å være midlertidig, men har blitt permanent som en følge av våpenhvileavtalen som gjorde slutt på Koreakrigen.
Den koreanske halvøy er befolket av en nesten eksklusiv etnisk folkegruppe, koreanere. Den eneste etniske minoriteten av betydning er kinesere som utgjør vel 20,000 og har sitt tilhold i Sør-Korea. Mindre minoriteter av kinesere og japanere skal eksistere i Nord-Korea. Utenlandsk arbeidskraft i Sør-Korea er beregnet å utgjøre en halv million. Samlet befolkning på den koreanske halvøy er rundt 71 millioner.
Geografi
I motsetning til fastlandets gamle fjell, ble flere av de største øyene rundt Korea til i nyere kenozoikum og ble til som en følge av vulkansk aktivitet. Øya Jeju sør for halvøya er Koreas største øy, med Hallafjellet (1,950 moh) som høyeste punkt. Ulleungdo og Dokdo er også vulkanske øyer i havet øst for halvøya. Øyene har en tendens til å bli yngere jo lenger vest de ligger.
Grunnet den enorme fjellryggen på østsiden av halvøya, har de fleste elvene en tendens til å renne vestover. De to unntakene er Nakdong og Seomjin som renner sørover. Store elver som renner vestover er Yalu, Cheongcheon, Daedong, Han, Geum og Yeongsan. Disse elvene har slamførende elvedaler noe som gir grobunn for en rik risproduksjon.
Halvøya har en samlet kystlinje på 8 460 km, og kysten er svært oppstykket i sør og vest, der en finner de fleste av de 3,579 øyene som ligger utenfor den koreanske kysten. Den sørlige og sørvestre kystlinje er kjent som Dadohae på koreansk. Kystlinja gir et godt klima som sikrer gode navigasjonsforhold, fiskeressurser og havbruk. Den vestvendte kysten har et svært høyt tidevann. Forskjellen på høy- og lavvann ved Incheon som ligger omtrent midt på vestkysten, er 9 meter og lavvannet avslører store lavvannsflater både vest og sør for halvøya.
Klimaet på halvøya varierer sterkt fra sør til nord. I sør er det relativt varmt og fuktig, mens en i nord har det kaldere og tørrere.
Undersøkelser viser at det finnes over 3,000 ulike plantearter halvøya, hvorav 500 bare har lokal utbredelse.
15. etappe i Tour de France 2008
15. etappe i Tour de France 2008 ble kjørt søndag 20. juli og gikk fra Embrun til Prato Nevoso i Italia. Etappen var 183 km. lang og hadde en HC-kategori-stigning og målgang på toppen av en 1. kategori-stigning.
1. sprint (Guillestre)
Etter 14,5 km
2. sprint (Rossana)
Etter 114,5 km
1. stigning (Col Agnel)
HC stigning etter 58 km
2. stigning (Colle del Morte)
3. kategori stigning etter 157 km
3. stigning (Prato Nevoso)
1. kategori stigning etter 183 km
Eksterne lenker
2008 Tour de France, Stage 12 to Stage 21
Arbeidernes esperantoforbund
Arbeidernes Esperantoforbund ble stiftet i 30. august 1924, og hadde som et av sine formål «Praktisk utnyttelse av det internasjonale sprog esperanto for den internasjonale arbeiderklasses klasseformål». Forbundet ga ut tidsskriftet Arbeider-Esperantisten og drev også en bokhandel i Oslo, «Agendo», som solgte esperantolitteratur til hele landet.
Krakowiak
Krakowiak (fransk Cracovienne, tysk Krakauer) er navnet på en polsk folkedans.
I snever betydning dreier det seg om en pardans som stammer fra området rundt Kraków. Den går i en rask  takt og karakteriseres av en synkopert rytme, veksling mellom hæl og støvlespiss, hælklinking og omdreining. På 1800-tallet var den en populær selskapsdans under det franske navnet Cracovienne. Den ble brukt i opera, ballett og i instrumentalmusikken; eksempelvis av Frédéric Chopin i op. 11, 3. sats; K. op. 14.
Destructhor
Thor Anders «Destructhor» Myhren (født 8. mars 1978) er leadgitarist og vokalist for Zyklon og Myrkskog. Han startet som gitarist for Morbid Angel i 2008 og spilte på Inferno 2008 som livegitarist for bandet 1349.
Olava Øverland
Olava Serine Norman «Laven» Øverland Ims (født 17. oktober 1921 i Stavanger, død 21. april 2016 i Oslo )  var en norsk skuespiller, journalist og sanger.
Liv og familie
Hun ble i 1921 født i Stavanger av Johannes Øverland og Anna (født Ims). Barndommen hos en nokså streng far med lang bakgrunn som fengselsinspektør ved Stavanger kretsfengsel A på Torget i Stavanger, og en mor som assisterte ved fengslet som jordmor gjorde at Olava fra tidlig alder ble preget av inntrykkene fengselet gav. Hun hadde fra tidlig alder en lidenskap for sang og skuespill og ble i en alder av 19 en del av det nyopprettede Stavanger amatørteater. Der fikk hun senere roller i flere store stykker, som for eksempel Den glade enke, der hun spilte hovedrollen som Hanna Glawari.
Olava Øverland var elev ved Kongsgård skole i Stavanger, og fullførte realskolen samt toårig handelsskole.
Da krigen kom til Norge ble hun en del av motstandsbevegelsen, hvor hun utførte flere oppdrag blant annet med å skjule et våpenlager for motstandsgruppen Skjalg ved å sy ulike revolvere inn i sceneteppet. Som antinazist og skuespillerinne hånte hun under flere anledninger intetanende tyske offiserer med sanger som «Om det smedle elle dundra, så ikkje bli forundra» og «Rull ne'r gardinet». Offiserene, som hadde svært begrensede norskkunnskaper heiet og plystret med henne inn i sangene.
Hun var også en svært god venn med motstandskvinnen Solveig Bergslien, og de var blant annet involvert i utgivelse av illegale aviser og ulovlig radiovirksomhet, der Bergslien lekket informasjon til motstandsbevegelsen fra jobben sin i Kretsfengselet og på teateret som igjen også ble lesestoff i de lokale motstandsavisenes sider. Hun ble til slutt tatt av Gestapo og valgte å ta sitt eget liv ved å henge for å ikke røpe sensitiv informasjon. Øverland overlevde krigen til tross for flere ekstremt farlige situasjoner hun kom opp i, blant annet en direkte konfrontasjon med torturisten Holger Tou.
I 1947 flyttet hun til Oslo hvor hun ble profesjonell skuespillerinne. Der jobbet hun på blant annet Chat Noir og Centralteateret sammen med kjente skuespillere som Leif Juster, Einar Rose og Wenche Foss. Hun var også produksjonsassistent på Norsk Film. I begynnelsen av femtiårene ble hun tatt opp på Journalistakademiet, og ble i 1952 ansatt som journalist i det som da var Norges største avis, Aftenposten.
Hun utga i 1995 boken Våre altertavler på Samlaget.
Forvaring
Forvaring er en av de såkalte strafferettslige særreaksjonene som ble innført i det norske rettssystemet i 2001. Lovbrytere som av en rett anses for tilregnelige, kan bli dømt til forvaring dersom det er stor fare for at lovbryteren kan komme til å gjenta forbrytelsen eller regnes som en fare for samfunnet. Forvaring er i dag det eneste virkemidlet det norske rettsvesenet har til disposisjon for å idømme lovbrytere en reell livstidsdom eller en dom som tilsvarer «livsvarig fengsel» i andre straffesystemer, da det ikke er noen øvre grense for en slik doms varighet. Ved idømmelse av forvaringsstraff fastsettes det en tidsramme og normalt også en minstetid. Forvaringsfangen kan ikke løslates før utløpet av minstetiden, og forvaringsdommen kan forlenges med inntil 5 år av gangen etter utløpet av tidsrammen. Dette innebærer at en forvaringsfange må kvalifisere seg for løslatelse gjennom å godtgjøre at vedkommende ikke lenger utgjør en fare for samfunnet eller kan komme til å begå nye forbrytelser.
Straff
Forvaring regnes som straff og erstatter vanlig utmålt straff overfor personer som har begått alvorlig kriminalitet og hvor risikoen for tilbakefall oppfattes som stor.
Giovanni Rinuccini
Giovanni Rinuccini (født 22. juli 1743 i Firenze i Italia, død 28. desember 1801 i Roma) var en av Den katolske kirkes kardinaler. Han var guvernør av Roma.
Forvaring
Hjemmel
Forvaring kan kun idømmes dersom vedkommende har begått eller forsøkt å begå en forbrytelse som har krenket samfunnets fundamentale rettsgoder, andres liv, helse eller frihet. Eksempler på slike forbrytelser kan være drap, vold, seksualforbrytelser og ildspåsettelser. I tillegg må det være en reell fare for at vedkommende vil komme til å gjenta den handlingen han eller hun er dømt for.
Giovanni Rinuccini
Han ble kreert til kardinal den 21. februar 1796 av pave Pius VI.
Forvaring
Hjemmel
Personer som oppfattes utilregnelige i gjerningsøyeblikket kan ikke idømmes forvaring, men kan i stedet idømmes tvungent psykisk helsevern eller tvungen omsorg.
Forvaring erstattet den tidligere juridiske betegnelsen sikring ved lovendring den 1. januar 2002.
Giovanni Rinuccini
Han deltok ved konklavet 1799-1800 som valgte kardinal Chiaramonti til pave Pius VII.
Forvaring
Tidsrammer
I en forvaringsdom skal retten fastsette en tidsramme som vanligvis ikke bør overstige 15 år, og ikke kan overstige 21 år. Etter begjæring fra påtalemyndigheten kan retten likevel ved dom forlenge den fastsatte rammen med inntil fem år av gangen. Sak om forlengelse reises ved tingretten senest tre måneder før forvaringstidens utløp. Det bør også fastsettes en minstetid for forvaringen som ikke må overstige 10 år. Forvaring er i dag det eneste virkemidlet det norske rettsvesenet har til disposisjon for å idømme lovbrytere en reell livstidsdom, da det ikke er noen øvre grense for en slik doms varighet.
For handlinger begått fra 9. januar 2015 kan det idømmes forvaring med en tidsramme på 30 år dersom forbrytelsen har en strafferamme på fengsel inntil 30 år. Hvor tidsrammen settes til mer enn 21 år kan det fastsettes en minstetid inntil 20 år. Dersom tidsrammen settes til mer enn 15 år kan det fastsettes en minstetid på inntil 14 år. For handlinger begått før 09.01.15 gjelder tidsrammene i forrige avsnitt. Foranledningen til denne lovendringen var reaksjoner på at forvaringsdømte etter NOKAS-ranet kunne slippe ut tidligere enn det som hadde vært mulig om de hadde blitt idømt en tilsvarende fengselsstraff, selv om forvaring er en strengere reaksjon.
Pr. november 2020 er rundt 15 personer blitt dømt til 21 års forvaring, blant andre Philip Manshaus, Julio Kopseng, Stig Millehaugen, Anders Behring Breivik og Viggo Kristiansen.
Møte i mørket
Møte i mørket (orig: Rendez-vous en noir) er en fransk thrillerserie på seks episoder som gikk på TF1 i 1977. Serien handler om en ung man som tar hevn over de han mener var skyld i forlovedens død. Den er basert på William Irishs bok Rendez-vous in black (1948)
Serien ble sendt som påskekrim på NRK i 1980.
Handling
Serien starter med en gruppe jegere på heisatur i et privatfly. En av passasjerene slipper en tom flaske fra flyet og denne treffer tilfeldigvis en ung kvinne som dør momentant. Kvinnens unge forlovende blir knust av sorg og sverger hevn. Han tar jobb i en rekke flyselskap og klarer omsider å finne ut hvem som var i flyet. Deretter iverksetter han en utspekulert plan for å drepe de han mener er skyldige. Denne hevnen setter han ut i livet hvert år, på forlovedens dødsdag.
Norges sosialistiske ungdomsforbund
Norges sosialistiske ungdomsforbund (NSU) var ungdomsorganisasjonen til Norges Socialdemokratiske Arbeiderparti, et parti som eksisterte i årene 1921 til 1927.
Partiet NSA ble stiftet etter et utbrudd fra Arbeiderpartiet, og i forbindelse med denne splittelsen brøt også noen hundre medlemmer i APs ungdomsforbund med sin organisasjon. Den 8. januar 1922 stiftet disse et eget NSA-ungdomsforbund.
Siden APs ungdomsorganisasjon nettopp hadde skiftet navn til Norges Kommunistiske Ungdomsforbund var det gamle organisasjonsnavn Norges Socialdemokratiske Ungdomsforbund blitt «ledig». Navnet ble nå overtatt av NSA-ungdommen og brukt fram til 1926, da det ble endret til Norges sosialistiske ungdomsforbund.
Da NSU ble stiftet favnet organisasjonen bare 15 lag, og ikke mer enn rundt 800 medlemmer. Etter et års tid var 35 lag etablert, og i 1924 var medlemstallet rundt 3000. I de få årene organisasjonen eksisterte vokste den til om lag 4000 medlemmer.
Alt på stiftelsesmøtet i 1922 forelå forbundets første organ, bladet Ungviljen. Det var imidlertid en nokså tørr trykksak, som aldri slo an. Ungviljens siste nummer kom i september 1922. Deretter lanserte NSU avisen Arbeiderungdommen, som ble mer vellykket. Den kom månedlig med fire sider i avisformat, og hadde i 1924 nådd et opplag på rundt 3000.
Ved samlingen mellom moderpartiene DNA og NSA i 1927 gikk også de to ungdomsorganisasjonene sammen: APs ungdomsorganisasjon Venstrekommunistisk Ungdomsfylking og NSU dannet i 1927 Arbeidernes ungdomsfylking.
Aurelio Roverella
Aurelio Roverella (født 21. august 1748 i Cesena i Kirkestaten, død 6. september 1812 i Bourbon-les-bains i Frankrike) var en av den katolske kirkes kardinaler. Han var pro-datar i Den romerske kurie.
Han ble kreert til kardinal den 21. februar 1796 av pave Pius VI, med Santi Giovanni e Paolo som tittelkirke.
Han deltok ved konklavet 1799-1800 som valgte kardinal Chiaramonti til pave Pius VII.
Kizji
Kizji (russisk: Кижи́) er ei øy i innsjøen Onega som ligger i den russiske autonome republikken Karelia.
Fylkesvei 782 (andre betydninger)
I Norge finnes fylkesvei 782 i de følgende fylkene:
Kizji
Kizji er 7 km lang og 0,5 km bred og ligger 70 km nordøst for Karelias hovedstad, Petrozavodsk. Øya er omgitt av rundt 5,000 andre holmer og øyer. De fleste er ganske små; noen er bare skjær på 2 m × 2 m, men det er også større øyer i området; noen er 35 km lange.
Historie
Arkeologiske funn og helleristninger vitner om at det har bodd mennesker i området siden en gang mellom 500 – 400 f.Kr. Fram til år 1000 var området bebodd av vepsiske og samiske stammer. Trolig var Kizji allerede da et religionssentrum, folk fra mange steder i området skal ha kommet til øya for å delta i hedningeritualer. Noen forskere mener at navnet på øya kommer av det karelske ordet kizhat, som betyr «rituelle leker». Mellom 900-tallet og 1200-tallet kom noen grupper fra Novgorod-området og bosatte seg langs kysten av innsjøen Onega og folk derfra brakte med seg både kristendommen, sine jordbruksmetoder og novgorodsk arkitektur og håndverk. Kizjis historie er forbundet med Novgorods historie, området var på 1200- og 1300-tallet underlagt republikken Novgorod. I 1478 ble Kizji-øyene lagt under Moskva. De første nedtegnelsene om de trespondekte kirkene på Kizji er fra 1500-tallet.
Området bak kirkene som normalt ble brukt som kirkegård, ble kalt en pogost. Senere ble ordet også brukt på plassen foran kirken og det ble etterhvert forbundet men kirkens administrasjon. Kizji pogost, som området er kjent som i Russland, var på denne tiden administrasjonssenter for en bosetning som omfattet 130 landsbyer og var da Nord-Russlands største. Den lille øya Kizji hadde ni landsbyer, men kun to av dem har overlevd; Jamka og Vasilevo.
Fra slutten av 1500-tallet til begynnelsen av 1700-tallet var det harde tider for innbyggerne av Kizji, massedød fulgte invasjonene av Sverige, Polen og Litauen. Etter at den store nordiske krig var over i 1721, våknet optimismen og troen på fremtiden igjen, landsbyer ble reparert og nye kirker ble bygd. Kirkene ble ikke bare brukt til gudstjenester, de var også åsted for møter og samlinger. Tsarens kunngjøringer ble opplest her, dommer ble iverksatt og viktige avgjørelser ble tatt. Nord-Russlands første bondeopprør startet på et av disse møtene, befolkningen som var bønder ble tvunget av regjeringen til å arbeide ved malmgruver og jernverk i området, opprøret fikk navnet Kizji-opprøret (1769–1771).
I 1930-årene organiserte statskollektivet Nordlig gnist en gård på Kizji. Mellom 1941 og 1944 var øya okkupert av finske tropper og mange av innbyggerne ble flyttet til konsentrasjonsleirer i Petrozavodsk. Det var aldri direkte stridigheter på øya, men finnene led veldig under angrep fra partisaner.
Kirkegruppen på Kizji
Karelias trearkitektur representerer en hel epoke i russisk kulturhistorie. «Juvelen» i Kizjis arkitektur er Kristi Forklarelses-kirken (russisk: Preobrazjenskaja), med sine 22 løkformede kupler. Kuplene er dekket med trespon (osp) og kirkens totalhøye er 37 m. Inne i kirken dekker en vakker barokk ikonostase (vegg med dører som skiller kor fra skip) hele østveggen. Det er fire rader med til sammen 104 ikoner fra 1600- og 1700-tallet på ikonostasen. Kirken er først nevnt i Pistsovaja Kniga-krøniken fra 1496. Løkformen på kuplene symboliserer himmelen i den russisk-ortodokse tradisjonen. Dagens kirke ble innviet i 1714 under Peter den store. Forbønnskirken (russisk: Pokrovskaja) ved siden av, har ni kupler og ble rekonstruert til dagens form i 1764. Den restaurerte ikonostasen består av fire rekker av ikoner avdelt med malte bjelker. 44 av ikonene er malt mellom 1600- og 1800-tallet i en skala av pastellfarger som er utviklet av lokale pigmenter.
Kirkens høye klokketårn ble bygd i 1874, det erstattet da et gammelt tårn som skal ha stått på plassen.
Honiara
Honiara er hovedstaden på Salomonøyene, en øystat i det sørlige Stillehavet. Byen ligger på øya Guadalcanal. Administrativt er den et område for seg sjøl, mens øya for øvrig utgjør provinsen Guadalcanal. Inntil andre verdenskrig var Tulagi hovedstad, men denne byen blei så sterkt ødelagt under krigen at en valgt å flytte administrasjonen til Honiara, som var nyoppbygd og i god stand ettersom USA hadde brukt stedet som en av sine større baser i Stillehavet.
Kizji
Kirkegruppen på Kizji
De to kirkene og tårnet utgjør en helhet, der de står sammen omgitt av et lavt gjerde som består av en steinfylling med en vegg laget av tømmerstokker, som igjen er dekket av et tak. Veggen følger terrengets form.
Honiara
Honiara ligger på nordkysten ved utløpet av Matanika-elva. Ei smal 12 km lang kyststripe danner det meste av byen, men i de seinere år er det kommet ny bebyggelse i åsene ovenfor.
Kizji
Kirkegruppen på Kizji
Begge kirkene ble ombygd flere ganger opp igjennom århundrene, og dagens bygninger er fra 1700-tallet. Kirkene skiftet på å ha gudstjenester, Kristi Forklarelses-kirken ble brukt i den varme årstiden, mens Forbønnskirken, som var oppvarmet, ble brukt i vintermånedene. Det mest spesielle med disse laftede bygningene er at de ble satt opp uten en eneste spiker eller metallbjelke, de er et unikt eksempel på folkearkitektur og et imponerende snekkerhåndverk. Et sagn sier at han som utførte arbeidet kastet øksen sin i Onega etter at arbeidet var ferdig og sa: «Det har aldri eksistert, ingen steder finnes det nå, og det vil aldri bli laget en kirke som dette! »
Honiara
Øst for byen ligger Honiara lufthavn, landets eneste internasjonale flyplass. Den ble opprinnelig bygd opp under andre verdenskrig og gikk i mange år under navnet Henderson airfield.
Kizji
Friluftsmuseum
Sovjetiske myndigheter etablerte et friluftsmuseum for russisk trearkitektur på Kizji i 1960. Det første monumentet ble brakt til øya i 1951 og museet åpnet for publikum i 1966. Et innviklet restaureringsarbeid pågikk mellom 1949 og 1957, ledet av den velrenommerte russiske arkitekten Dr. A. Opolovnikov. Flere av bygningene er fremdeles under restaurering. Mindre trebygninger fra mange steder i Karelia har blitt bragt hit. En av de mest spesielle, er St. Lasaruskirken (russisk: Lazarevskaja) fra 1300-tallet, som ble brakt hit fra Muromsky-klosteret (Morumklosteret). Kirken er reist på en liten øy, Mootsj. Dette er den eldste trekirken i Russland. St. Lasaruskirken har fått navnet sitt fordi hedninger rev den ned, mens han som bygde den satte den opp igjen, gang på gang.
I dag fins det 82 monumenter av trearkitektur på Kizji. Blant dem er kapellene fra landsbyene Velikozero (bygd siste halvdel av 1700-tallet) og Kavgora (bygd mellom 1600-tallet og 1800-tallet). I tillegg er det samlet bondehus, lagerhus og møller her. Monumenter over folkelig trearkitektur, bondeliv, trearbeider og billedkunst fra oldtidens Russland blir fremdeles brakt til øya. Museet har som mål å vise fram kulturen til Karelias forskjellige nasjonaliteter og etniske grupper. Nylige utstillinger har for eksempel vist Russisk broderi, Russere fra Pudozje og Karelere fra Prjazja. Innsamlingen av gjenstander pågår kontinuerlig.
Kizji-museet er åpent for publikum fra 25. mai til 15. oktober, og besøkende kan komme dit med hydrofoil fra Petrozavodsk.
Honiara
Klimaet er tropisk med dagtemperaturer på rundt 28 grader celsius. Sjøtemperaturen er omtrent den samme. Normal årlig nedbør er 2154 mm, noe som er mindre enn generelt på Salomonøyene – og atskillig mindre enn på den værharde sørkysten av Guadalcanal.
Modesty Blaise
Modesty Blaise er hovedpersonen i en tegneserie og en romanserie med samme navn. Serien ble skapt av Peter O'Donnell (manusforfatter) og Jim Holdaway (tegner) i 1962. Serien ble avsluttet i 2001.
Bøkene i romanserien ble utgitt samlet på norsk på 1990-tallet. Tidligere var enkelte av romanene oversatt som enkeltstående utgivelser.
Tegneseriene følger eventyrene til Modesty Blaise, en ung kvinne med kriminell fortid og hennes partner Willie Garvin. Modesty er en actionheltinne med mange talenter. Hun er kunnskapsrik og svært intelligent, snakker flere språk flytende og behersker en lang rekke kampsporter. I periodene mellom hennes actioneventyr lever hun et glamorøst liv preget av rikdom, reiser og menn.
Avistegneserien Modesty Blaise hadde verdenspremiere i Londonavisen Evening Standard 13. mai 1963 med tegneseriestripen «La Machine». Det har blitt laget film basert på tegneseriene i 1966, 1982, og 2003. Ideen til serien oppsto i 1962 da tegneserieredaktøren i Beaverbrookavisenes tegneserieredaksjon ba forfatteren Peter O'Donnell komme med en ide til en ny avistegneserie.
Tegneseriene kjennetegnes av historier basert på grundige forundesøkelser fra manusforfatteren og detaljerte miljøbeskrivelser, for eksempel av Modestys velinnredede leilighet, nøyaktige bilder av London eller av gyminstituttet der Willie og Modesty trener.
Bakgrunn
I 1945 rømmer en navnløs jente fra en fengselsleir Karylos i etterkrigspregede Hellas. Hun husker ingenting fra forhistorien sin. Hun har vandret gjennom Tyrkia og Iran. Gjennom årene på vandring blir hun en mester i overlevelseskunst. Hun arbeider, tigger eller stjeler for å overleve. I en flyktningleir blir hun venn med en gammel professor. Han gir henne navnet Modesty. Sammen vandrer de i fire år gjennom Midtøsten. Professoren underviser og deler sine store kunnskaper med henne. Modesty velger sitt eget etternavn Blaise etter læremesteren til trollmannen Merlin fra historien om Kong Arthur og ridderne av det runde bord. Professoren dør.
Etterhvert tar Modesty ledelsen over en kriminell bande i Tanger. I løpet av to år utvikles banden til «Nettverket» («The Network»). Nettverket driver ulike kriminelle aktiviteter, men aldri med narkotika eller utpressing. I Saigon oppdager Modesty Willie Garvin under en Thai-boksekamp. En uke senere kjøper hun han ut av et fengsel. Under Modestys kyndige veiledning utvikler Willie seg til å kunne bli hennes høyre hånd. Willie er en kraftig og godlynt mann med cockney-aksent. Forholdet deres er basert på gjensidig respekt og felles interesser. De utvikler aldri et kjærlighetsforhold av frykt for at det kan ødelegge det spesielle båndet mellom dem. Han kaller henne «prinsesse».
Modesty forlater etterhvert Nettverket og flytter til England. Willie Garwin følger med. De er nå rike nok til å leve resten av livet uten arbeid. Modesty kjøper en toppleilighet med utsikt over Hyde Park i London, mens Willie kjøper en gammel pub ved Themsen, The Treadmill. Men livet blant Englands rike mennesker kjeder dem, og de godtar et oppdrag fra Sir Gerald Terrant fra den britiske etterretningstjenesten MI6. Dette er i realiteten starten på Willie og Modestys mange eventyr.
Modesty og Willies alder endres ikke gjennom årene. Modesty omtales som å være i slutten av 20-årene, mens Willie er noen år eldre.
Tegneseriestripene
Modesty Blaise debuterer i Londonavisen Evening Standard 13. mai 1963. I 1970 døde tegner Jim Holdaway plutselig. Man finner en ny tegner, spanjolen Enrique Badia Romero. Romero tegner Modesty fram til 1979 da han slutter for å konsentrere seg om en egen tegneserie («Axa»). Etter han følger noen korte forsøk av John Burns og Patrick Wright, før Neville Colvin tegner serien til 1986. Da tar Romero over igjen og fortsetter fram til seriens avslutning.
Den første Modesty-episoden heter «La Machine». I 1966 kommer episoden «De første år» som forteller bakgrunnen til Modesty Blaise. Det er i hovedsak her man blir kjent med hennes oppvekst som flyktning. Evening Standard stanset med Modesty Blaise 11. april 2001, men startet opp igjen 1. desember 2008 med historien «La Machine». Totalt har det blitt produsert 96 tegneserieepisoder med Modesty Blaise.
Modesty Blaise i Norge
I 1974 startet Egmont Serieforlaget å trykke Modesty-historiene i tegneseriebladet Agent X9. Fra 1988 har Egmont også trykt egne Modesty Blaise-album med titlene (historiene i hvert nummer i parentes):
Fylkesvei 4782
Fylkesvei 4782 går mellom Fikstveit og Bjoland i Tysvær kommune. Veien er 4,9 km lang.
Frem til 2019 hadde veien betegnelsen fylkesvei 782.
Grit Breuer
Grit Breuer (født 16. februar 1972 i Röbel/Müritz i DDR) er en tidligere tysk friidrettsutøver, som hovedsakelig konkurrerte på 400 meter. Frem til den tyske sammenslåingen i 1990 representerte hun DDR. I 1992 ble hun, sammen med lagvenninnen Katrin Krabbe, utestengt i to år for bruk av clenbuterol.
Vektløfting under sommer-OL
Vektløfting under Sommer-OL. Vektløfting var med på det olympiske programmet under de første moderne Olympiske lekene i Athen i 1896. Det har siden vært med i alle Sommer-OL, unntatt i London 1908 og Stockholm 1912. Frem til Sommer-OL 1996 var det kun for menn. Kvinner fikk delta for første gang i 2000 i Sydney.
Ravveien
Ravveien var handelsrute i oldtiden hvor rav ble fraktet og solgt. I århundrer førte denne handelsruten fra Finskebukta ved Østersjøen i nord og gjennom Europa, ned i Den italienske halvøy og til nordkysten av Afrika. Rav var et betydningsfullt råmateriale som ble fraktet fra kystene ved Østersjøen og Nordsjøen, og over land langs elvene Wisła og Dnepr til Italia, Hellas, Svartehavet og oldtidens Egypt for tusener av år siden og lenge etter.
I romersk tid gikk hovedruten fra kysten av Østersjøen og inn i den historiske regionen Preussen ved utløpet av Wisła i dagens Polen og gjennom landet til folket boiere (dagens Tsjekkia og Slovakia) til den nordlige delen av Adriaterhavet ved Veneziabukten. Den egyptiske farao Tutankhamon hadde baltisk rav blant sitt gravgods. Rav ble sendt fra Nordsjøen til Apollons tempel i Delfi som offer. Fra Svartehavet kunne handelen fortsett inn i Asia lang silkeveien, en annen handelsrute i oldtiden.
Gutten med prompebuksene
Historien
«Patrick»s kjempepromper får usannsynlige konsekvenser for hans omgivelser. «Alan», «Patrick»s beste venn bestemmer seg for å hjelpe «Patrick» til å bruke prompen til å oppnå sin store drøm om å bli astronaut. De to vennene begir seg ut på et eventyr som tar dem helt til Amerikas Romsenter.
Ravveien
De gammelprøyssiske byene Kaup og Truso ved Østersjøen var starten på ruten sørover. I Skandinavia ga ravveien antagelig framvekst til den blomstrende nordiske bronsealderkulturen som brakte innflytelse fra Middelhavet til de nordligste områdene i Europa.
Tidligere ble Kaliningrad oblast tidvis kalt for Янтарный край, noe som betyr «ravområdet».
«Nordens gull»
Rav er forstenet harpiks som kvae fra bartrær. For at rav skal dannes, må harpiksen ende i havet og ligge der i minst 30–50 millioner år. Etter denne lange perioden uten oksygen, og under trykk, forandrer plantesaften seg, og oljeinnholdet reduseres slik at ravet dannes. Overgangsformer mellom harpiks og rav kalles «kopal», som er et mer porøst materiale enn rav.
Rav var (og er) et verdifullt materiale, som kan brukes til å lage smykker og andre pyntegjenstander. Det fineste ravet er det som skylles opp på stranden, siden dette gjerne er renere enn det som graves opp fra jorden, men i motsetning til andre materialer, er urent rav faktisk vel så verdifullt som rent rav ettersom urenhetene ofte består av insekter eller barnåler (eller deler av slike) som ble innkapslet for millioner av år siden.
Rav har blitt kalt for «Nordens gull» og har fascinert folk siden eldste tider. Rav har gitt navn til en gammel handelsrute som har vært en viktig forbindelseslinje mellom den nordlige delen av Europa med den sørlige delen.
Sentral-Europa
Den korteste og antagelig også den eldste veien unngår Alpeområdet og fører fra kysten av Østersjøen ved Estland gjennom Polen, Schlesien, gjennom Den mähriske porten, fulgte elven Morava inn i Slovakia hvor den krysset Donau til Østerrike ved den romerske militærleiren Carnuntum, vendte seg sørover ned til Aquileia ved kysten av Adriaterhavet. En av de eldste retningene av det siste stadiet av ravveien gikk sør for Donau, merk myten om argonautene, benyttet elvene Sava og Kupa i Kroatia som endte med kort fastlandsvei fra Nauportus (dagens landsby Brod na Kupi) til Tarsatica (Trsat, Rijeka) ved kysten av Adriaterhavet.
Tyskland
Flere veier knyttet Nordsjøen og Østersjøen gjennom dagens Tyskland, særlig fra området til byen Hamburg i nord og videre til Brennerpasset i Alpene, deretter videre sørover til Brindisi i sørenden av Italia og Ambracia i Hellas.
Nederland
En liten seksjon, inkludert Baarn, Barneveld, Amersfoort og Amerongen, knyttet Nordsjøen til den nedre delen av Rhinen.
Daniel Auteuil
Daniel Auteuil (født 24. januar 1950 i Alger) er en fransk teater- og filmskuespiller. Han har også vært jurymedlem ved filmfestivalen i Cannes.
HTC Touch HD
HTC Touch HD er en Windows Mobile-basert mobiltelefon (Pocket PC) fra HTC. Den ble lansert høsten 2008.
Den har resistiv touchskjerm, men har ikke utskyvbart QWERTY-tastatur slik som bl.a. HTC Touch Pro har. Man har imidlertid qwerty-tastatur på skjermen når man skriver meldinger. Menysystemet er Touch Flo 3D, det samme som også bl.a. Touch Pro og Touch Diamond har. Kameraet er på 5 megapiksler.
Becks diskografi
Diskografien til den amerikanske låtskriveren og multi-instrumentalisten Beck Hansen.
Beck Hansen er en amerikansk musiker, singer-songwriter og multi-instrumentalist. Han er kjent under scenenavnet Beck. Musikken hans er en sterk blanding av ulike musikalske sjangre, med udirekte og ironiske tekster, og postmoderne arrangementer med samples, trommemaskiner, live-instrumentering og lydeffekter. Beck har blitt hyllet av kritikere og offentligheten gjennom sin musikalske karriere for å være en av de mest kreative musikerne gjennom 90-tallets og 2000-tallets alternativ rock.
Han vokste gjennom popularitet i undergrunnen med sitt tidlige arbeid, som kombinerte samfunnskritikk (som i «MTV Makes Me Want to Smoke Crack» og «Deep Fried Love») med musikalsk og lyrisk eksperimentering. Han vakte først oppsikt blant offentligheten med gjennombruddssingelen «Loser», utgitt i 1994.
Beck har gitt ut 8 album på større selskap. To av Becks mest populære og kritikerroste innspillinger er Odelay og Sea Change. Odelay ble kåret til årets album av det amerikanske musikkmagasinet Rolling Stone, og av britiske blader som NME og Mojo. Odelay ble også nominert til en Grammy for beste album.
Til dags dato, har Beck solgt 7 millioner plater i USA, og rundt 15 millioner verden over.
Stanley Meyers vannbrenselcelle
Stanley Meyers vannbrenselcelle er en innretning som ble oppfunnet av Stanley Allen Meyer fra Grove City i Ohio, USA. Han hevdet at vannbrenselcellen kunne spalte rent vann til grunnstoffene hydrogen og oksygen i en prosess som brukte mindre energi enn tradisjonelle elektrolyse-anlegg. Ifølge Meyer var energimengden hans spaltingsmetode krevde, lavere enn energimengden som ble frigjort ved forbrenning av hydrogen/oksygen-gassen (knallgass).
Når knallgass forbrenner er restproduktet rent vann, dermed ville innretningen gi fra seg overskuddsenergi så lenge den var i gang. Dette bryter med både den første og den andre hovedsetningen i termodynamikken, og gjør innretningen til en evighetsmaskin.
I 1996 ble Meyer dømt for svindel, og måtte betale tilbake pengene investorer hadde skutt inn i prosjektet.
Meyer døde den 21. mars 1998 av hjerneblødning. En konspirasjonsteori går ut på at Meyer ble myrdet av krefter som ønsket å stoppe «bilen som går på vann». På tross av at tegningene ligger fritt tilgjengelig på internett, har ingen hittil vært i stand til å konstruere en fungerende vannbrenselcelle.
Northern Evangelical Lutheran Church
Northern Evangelical Lutheran Church (NELC) omfatter ca. 100,000 santaler, bengaler og boroer/bodoer i de indiske delstatene Jharkhand, Bihar, Bengal og Assam. Kirkens hovedadministrasjon ligger i Dumka, Jharkhand. En rekke kirkemedlemmer finnes også i Bangladesh. Disse er organisert i BNELC. Misjonskirken ble etablert av nordmannen Lars Olsen Skrefsrud og dansken Hans Peter Børresen – begge tilknyttet Santalmisjonen.
Nordre Høland
Nordre Høland er en tidligere selvstendig kommune i Akershus fylke, fra 1837 del av Høland formannskapsdistrikt. Da var også Setskog del av Høland. Dette området ble skilt ut som egen kommune 1. januar 1905.
Northern Evangelical Lutheran Church
Kirken har utgangspunkt i The Indian Home Mission to the Santals.
Nordre Høland
1. juli 1924 ble Høland delt i Nordre og Søndre Høland. Nordre Høland hadde ved opprettelsen 3 188 innbyggere.
1. januar 1966 ble Nordre og Søndre Høland, Aurskog og Setskog kommuner slått sammen til Aurskog-Høland kommune. Nordre Høland hadde ved sammenslåingen 4 261 innbyggere.
Petersburg (roman)
Petersburg (Петербург) er tittelen på den russiske forfatteren Andrej Belyjs mest kjente roman fra 1913.
Handlingen foregår over en periode på ti dager i St. Petersburg omkring 1905. I en epilog får vi høre hvordan det går med hovedpersonene fram til 1913.
«Apollon» er jurist og en høytstående embetsmann i det keiserlige byråkratiet, med makt til å sende ut dekreter over hele det russiske imperiet. Etter som sønnen har vokst til, har faren utvikla et korrekt, men fjernt og kjærlighetsløst forhold til sønnen, som i godt voksen alder fortsatt bor hjemme og ikke tar seg noe større til enn å lese Kant og drive med filosofiske funderinger. Faren nærer en forakt for sønnens ørkesløse liv og utsvevende livsstil.
I sin tiltaksløshet har «Nikolai» kommet i kontakt med revolusjonære grupper i byen, og i et ubetenksomt øyeblikk sier han seg villig til å utføre et bombeattentat mot tsarregimet. Senere får han utlevert en tidsinnstilt bombe der urverket alt er aktivert, med ordre om å bruke den mot sin egen far. En god del av romanen befatter seg med «Nikolai»s kvaler i denne forbindelse, og om de forviklingene som oppstår i løpet av de 24 timene han har på seg til bomben springer. Først oppbevarer han den i sin egen skrivebordsskuff, deretter bestemmer han seg for å kaste den i Neva. Men når han endelig kommer for å hente den, er skuffen tom.
Belyj eksperimenterer i Petersburg med romansjangeren, og benytter virkemidler som først seinere blir tatt i bruk i vestlig litteratur. Her er lange passasjer med bevissthetsstrøm, med en særegen oppbrutt, repetitiv prosa. Handlingen skrider ikke jevnt framover; flere parallelle handlingsløp gir romanen et kaleidoskopisk preg. Forvirring råder i personenes indre, i forholdet mellom personene, og i det språklige uttrykket.
Setskog
Setskog er et sted og en tidligere kommune i Akershus i Viken fylke. Setskog var fra 1837 del av Høland formannskapsdistrikt. 1. januar 1905 ble Setskog skilt ut som egen kommune med 754 innbyggere.
1. januar 1966 ble Setskog, Aurskog, Søndre- og Nordre Høland kommuner slått sammen til Aurskog-Høland kommune. Setskog hadde 811 innbyggere ved sammenslåingen.
Augusta Stang
Augusta Julie Georgine Stang (født 11. desember 1869 i Christiania, død 11. februar 1944 i Oslo) var en norsk journalist og politiker.
Liv og virke
Augusta Stang representerte Høire i Oslo Bystyre i 12 år (1920–1932), og i 9 år var hun i Formannskapet. Hun var den første kvinne i veinavnkomiteen, og også med i Skolestyret og i Barneforsorgskomiteen. Hun var med i flere internasjonale kongresser for barneforsorg. I 1928 ble hun medlem av Høires Centralstyre, og i perioden 1931-33 representerte hun Oslo på Stortinget som historiens Høire-kvinne nr. 2 på fast plass. Augusta Stang innehadde formannsvervet i Høyrekvinners Landsforbund i 10 år (1927–1937).
Hun tilhørte Stang-slekten fra Halden og var datter av Høires stifter, høyesterettsassessor og statsminister Emil Stang d.e. (1834–1912) og hustru Adelaide Pauline Berg (1840–1931), samt søster av professor og statsråd Fredrik Stang d.y. (1867–1941) og av høyesterettsjustitiarius Emil Stang d.y. (1882–1964).
Protestfestivalen
Protestfestivalen, Christianssand Protestfestival ble etablert i 2000 av Svein Inge Olsen, Kai Erland.
Festivalen arrangeres i Kristiansand i månedsskiftet august/september.
I 2009 stilte 41 artister opp på et jubileumsalbum med tittelen Fight Apathy, hvor 36 av låtene var nyinnspilte. Blant artistene var Kris Kristofferson, Delbert McClinton, Åge Aleksandersen, Jan Eggum, Boygard, Anne Grete Preus, Haddy N’Jie, Tuva Syvertsen, Claudia Scott, Jonas Fjeld og Gry Jannicke Jarlum.
Lotteri- og stiftelsestilsynet reagerte i 2016 på Protestfestivalens lovstridige vedtekter om at Svein Inge Olsen og Kai Erland kunne være daglige ledere så lenge de selv ønsket, noe som førte til at hele styret trakk seg.
Erik Byes Minnepris deles ut på åpningsdagen. Prisen er delt ut til Åge Aleksandersen (2005), Hanne Sophie Greve (2006), Erling Borgen (2007) og Cindy Sheehan (2008), Mads Gilbert (2009), Erik Damman (2010), Johan Galtung (2011), Ada Sofie Austegaard (2012), Per Fugelli (2013), Dalai Lama og Amal Aden (2014), Bob Geldof (2015), Kris Kristofferson (2016), Jon Michelet (2017), Elisabeth Hoff (2018) og Liv Ullmann (2019). Protestfestivalen delte ut sin første og eneste hederspris i 2004 til Kjell Landmark.